شەفەق نیوز/ فەرمانگەی راگەیانن وزانیاری لە حکومەت هەرێم کوردستان، راگەیان ک سوو چوارشەممە دەوام ئاساییە لە فەرمانگە و دامەزراوەیل حکومەتی لە هەرێم.
فەرمانگەگە لە بەیاننامەیگ وت: سوو چوارشەممە، شەش کانون دوویەم دەوامەگە لەناوی ئاساییە و پشۆی فەرمی نییە.
سوو چوارشەممە کەفێدە رووژ جەژن سوپای عراق، بەڵکم هەرێم کوردستان ناڕەزایی لە مەوقەی جەژنەگە دیرێد، ک کەفێدە یاد ئەو کوشتن و ئاوارەیی و ویرانکردن و تاڵانیە ک وەدەس هێزە چەکدارەیل عراق لە سەدەی گوزەیشتە کەفتە بان کورد.
